Вътьо Раковски
Между 12 и 2

chitanka.info

Аз те срещам почти случайно

тук между дванайсет и два.

Ти си моя тревога и тайна,

а дори и не знаеш за това.

Ти дори не усещаш наверно

колко трудни са тези неща —

да улуча мига да се мерна,

да постигна случайността,

да постигна оная нехайност,

със която ще кимна с глава,

щом те срещна почти случайно

тук между дванайсет и два.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.